《次韵黄长孺》
宋代·陈著

玉润深惭冰未清，午轩杯酒见人情。
艰难方识山林味，亲戚还兼朋友盟。
安用白头伤世变，又看黄叶报秋成。
羡君燕奉潘舆处，淡泊中閒礼乐声。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。